**Обележавање годину дана рада Владе Републике Србије**

**Годину дана рада Владе Републике Србије у мандату председнице Владе Ане Брнабић, биће обележено у четвртак, 5. јула 2018 године у Суботици.**

Председница Владе ће обићи више локација у току дана, заједно са ресорним министрима и градоначелником Суботице, Богданом Лабаном. Дан се завршава великом конференцијом за медије на Палићу уз учешће свих чланова Владе.

**Председница Владе Ана Брнабић започиње посету Суботици обиласком немачке компаније Норма група, у Индустријској зони, Батинска 94, у 10 часова**. Премијерка ће обићи производни погон компаније која је од почетка свог пословања у Србију инвестирала више од 32 милиона евра.

**Премијерка Брнабић ће, са министром просвете, науке и технолошког развоја Младеном Шарчевићем и министром државне управе и локалне самоуправе Бранком Ружићем, посетити Хемијско-технолошку школу, Максима Горког 53, у 12 часова**. Хемијско-технолошка школа, која се сада реновира, позната је по развијеном ученичком предузетништву.

**Председница Владе Ана Брнабић посетиће апотеку „Суботица“, Трг слободе 1, у 13:30 часова**, где ће се уверити у функционисање система еРецепт и централизоване апликације јединствене листе чекања. Обиласку ће присуствовати **министар здравља Златибор Лончар, министар државне управе и локалне самоуправе Бранко Ружић и директор Канцеларије за информационе технологије и електронску управу Михаило Јовановић**.

Председница Владе Ана Брнабић, заједно са члановима Владе, представиће резултате рада у првих годину дана рада и приоритете за наредни период, **на конференцији за медије која ће се одржати у Великој сали, на Великој тераси на Палићу, Парк хероја бб, са почетком у 17 часова**.

**Важне информације за представнике медија:**

**Акредитације за медије** за праћење свих активности 5. јула у Суботици су обавезне. **Потребно је да акредитације доставите најкасније до среде, 4. јула 2018. године до 14 часова, на мејл** **press@gov.rs****.**

**За представнике медија који путују из Београда** обезбеђен је аутобуски превоз. **Аутобус полази испред Владе Србије, Немањина 11, у четвртак 5. јула у 6 часова.**

**СВИ АКРЕДИТОВАНИ ПРЕДСТАВНИЦИ МЕДИЈА ТРЕБА ДА БУДУ У ПРЕС ЦЕНТРУ У ГРАДСКОЈ КУЋИ У СУБОТИЦИ (ШТРОСМАЈЕРОВА 3), 5. ЈУЛА НАЈКАСНИЈЕ ДО 9 ЧАСОВА, ЗБОГ НЕОПХОДНИХ ПРИПРЕМА ЗА ПРАЋЕЊЕ СВИХ АКТИВНОСТИ И ПОДЕЛЕ ПРЕС АКРЕДИТАЦИЈА.**

За све представнике медија који ће пратити активности председнице Владе, **обезбеђен је локални аутобуски превоз током целог дана**, укључујући и завршну конференцију на Палићу.

**Полазак аутобуса од Градске куће до прве локације (фабрике Норма група) је у 9:30 часова.**

**Аутобус ће од Градске куће ка Великој сали на Палићу кренути у 15:45 часова.**

За представнике медија који у Суботицу долазе својим превозом, обезбеђен је паркинг испред Радничког универзитета, Трг Цара Јована Ненада 15, док је паркинг на Палићу обезбеђен у Јозефа Хегедиша. Паркирање сопствених возила на осталим локацијама у Суботици, неће бити обезбеђено, **због чега молимо да се користи организован аутобуски превоз.**

План активности чланова Владе, биће најављен и достављен у току дана.

Представницима медија у току дана на располагању ће бити прес центар у Градској кући у Суботици (Штросмајерова 3), док ће након конференције за медије моћи да користе прес центар на Палићу, који се налази у Великој сали.

**Особе за контакт:**

Ана Милетић, 063 707 38 31, 064 8329 011

Прес служба Владе Србије, Николета Мишић, 063 340 290, 063 68 11 82

Прес служба Града Суботица, Сандра Иршевић, 063 84 58 968

Београд,

3. јул 2018. године